**46/2019. (III.13.) Kgy. sz. határozat**

Szombathely Megyei Jogú Város Közgyűlése a „Szombathely Településképi Arculati Kézikönyve 2017” felülvizsgálatára vonatkozó javaslatot megtárgyalta. Tekintettel arra, hogy a Településképi Arculati Kézikönyv, a településkép védelméről szóló 26/2017. (XII.20.) önkormányzati rendelet és Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet együttesen biztosítják a településképi követelmények és a városfejlesztési célok érvényre juttatását, ezért a Közgyűlés a Településképi Arculati Kézikönyvet nem módosítja.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor a Városüzemeltetési Osztály vezetője, városi főépítész)

**Határidő:** azonnal